CELEX: 62008CA0033
Language: fi
Date: 2009-06-11 00:00:00
Title: Asia C-33/08: Yhteisöjen tuomioistuimen tuomio (toinen jaosto) 11.6.2009 (Verwaltungsgerichtshofin (Itävalta) esittämä ennakkoratkaisupyyntö) — Agrana Zucker GmbH v. Bundesministerium für Land- und Forstwirtschaft, Umwelt und Wasserwirtschaft (Sokeri — Sokeriteollisuuden väliaikainen rakenneuudistusjärjestelmä — Asetuksen (EY) N:o 320/2006 11 artikla — Väliaikaisen rakenneuudistusmaksun laskeminen — Ennakoivan markkinoiltapoiston kohteena olleen kiintiön osan ottaminen huomioon — Suhteellisuusperiaate ja syrjintäkiellon periaate)

1.8.2009   
            
            
               FI
            
            
               Euroopan unionin virallinen lehti
            
            
               C 180/14
            
         Yhteisöjen tuomioistuimen tuomio (toinen jaosto) 11.6.2009 (Verwaltungsgerichtshofin (Itävalta) esittämä ennakkoratkaisupyyntö) — Agrana Zucker GmbH v. Bundesministerium für Land- und Forstwirtschaft, Umwelt und Wasserwirtschaft
   (Asia C-33/08) (1)
   
   (Sokeri - Sokeriteollisuuden väliaikainen rakenneuudistusjärjestelmä - Asetuksen (EY) N:o 320/2006 11 artikla - Väliaikaisen rakenneuudistusmaksun laskeminen - Ennakoivan markkinoiltapoiston kohteena olleen kiintiön osan ottaminen huomioon - Suhteellisuusperiaate ja syrjintäkiellon periaate)
   2009/C 180/23
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgerichtshof
   
      Pääasian asianosaiset
   
   
      Kantaja: Agrana Zucker GmbH
   
      Vastaaja: Bundesministerium für Land- und Forstwirtschaft, Umwelt und Wasserwirtschaft
   
      Oikeudenkäynnin kohde
   
   Ennakkoratkaisupyyntö — Verwaltungsgerichtshof (Itävalta) — EY:n perustamissopimuksen 34 artiklan ja erityisesti syrjintäkiellon periaatteen sekä luottamuksensuojan periaatteen ja suhteellisuusperiaatteen tulkinta — Yhteisön sokerialan väliaikaisesta rakenneuudistusjärjestelmästä ja yhteisen maatalouspolitiikan rahoituksesta annetun asetuksen (EY) N:o 1290/2005 muuttamisesta 20.2.2006 annetun neuvoston asetuksen (EY) N:o 320/2006 (EUVL L 58, s. 42) 11 artiklan tulkinta ja pätevyys — Sokerialan yhteinen markkinajärjestely — Kiintiön osan, joka on poistettu ennakoivasti markkinoilta sokerialan yhteisen markkinajärjestelyn uudistukseen liittyvistä siirtymätoimenpiteistä ja asetusten (EY) N:o 1265/2001 ja (EY) N:o 314/2002 muuttamisesta 27.3.2006 annetun komission asetuksen (EY) N:o 493/2006 (EYVL L 89, s. 11) 3 artiklan mukaisesti, huomioon ottaminen väliaikaista rakenneuudistusmaksua määritettäessä
   
      Tuomiolauselma
   
   
               1)
            
            
               Yhteisön sokerialan väliaikaisesta rakenneuudistusjärjestelmästä ja yhteisen maatalouspolitiikan rahoituksesta annetun asetuksen (EY) N:o 1290/2005 muuttamisesta 20.2.2006 annetun neuvoston asetuksen (EY) N:o 320/2006 11 artiklaa on tulkittava niin, että yritykselle jaetun sokerikiintiön osuus, joka on ollut sokerialan yhteisen markkinajärjestelyn uudistukseen liittyvistä siirtymätoimenpiteistä ja asetusten (EY) N:o 1265/2001 ja (EY) N:o 314/2002 muuttamisesta 27.3.2006 annetun komission asetuksen (EY) N:o 493/2006, sellaisena kuin se on muutettuna 13.10.2006 annetulla komission asetuksella (EY) N:o 1542/2006, 3 artiklassa säädetyn ennakoivan markkinoiltapoiston kohteena, sisältyy väliaikaisen maksun laskentaperustaan.
            
         
               2)
            
            
               Toisen kysymyksen tutkinnassa ei ole tullut esille sellaisia seikkoja, jotka vaikuttaisivat asetuksen N:o 320/2006 11 artiklan pätevyyteen.
            
         
      (1)  EUVL C 92, 12.4.2008.